asring dirékomendhasikaké marang klompok risiko dhuwur, kayata bocah-bocah lan lansia, utawa marang panandhang asma, diabetes, penyakit jantung, utawa wong-wong sing ngalami gangguan imun. Vaksin influenza bisa diprodhuksi liwat sapérangan cara; cara sing paling umum ya iku kanthi nuwuhaké virus ing endhog pitik sing wis diwohi. Sawisé dimurnèkaké, virus banjur bakal diaktivasi (upamané, mawa détergen) kanggo ngasilaké vaksin virus sing ora aktif. Minangka alternatif, virus bisa dituwuhaké ing endhog nganti kélangan virulensiné banjur virus sing avirulen diwènèhaké minangka vaksin urip.[40] Èfèktivitas saka vaksin influenza iku manéka rupa. Amarga tingkat mutasi virus sing dhuwur banget, vaksin influenza tinentu biyasané mènèhaké pangreksan sakwéné ora luwih saka sapérangan dina. Saben tauné, WHO mrédhiksikaké galur virus endi sing paling mungkin sirkulasi ing taun sabanjuré, saéngga mungkinaké perusahaan farmasi kanggo ngembangaké vaksin sing bakal nyumadyakaké kakebalan sing paling apik marang galur kasebut.[85] Vaksin uga wis dikembangaké kanggo ngreksa sato iwèn unggas saka flu manuk. Vaksin iki bisa èfèktif marang sapérangan galur lan dipigunakaké minangka strategi preventif, utawa dikombinasikaké karo culling (pamuliaan) minangka usaha kanggo nyuresaké wabah.[86]